stanford-oval/wikipedia huggingface dataset:
אבצס תת-אראולרי
טיפול

טיפול אנטיביוטי ניתן במקרים של דלקת חריפה. עם זאת, טיפול זה אינו יעיל ברוב המקרים כטיפול יחיד. הטיפול העדיף הוא שילוב, ניתוחי- חותכים ומנקזים את האבצס, ולאחר מכן נותנים טיפול אנטיביוטי. עם זאת, בניגוד לאבצס באזורים הפריפריילים של השד, שלעיתים קרובות מתרפאים אחרי תהליך זה, לאבצס תת-אראולי יש נטייה לחזור על עצמו. במקרים רבים, בעיקר בחולים עם אבצס תת-אראולי חוזר, מומלץ לכרות את צינוריות החלב הפגועות, יחד עם הוצאה של האבצס והפיסטולה הקשורה. ניתוח מעין זה מומלץ בעיקר כאשר יש כיסי מוגלה זעירים (פיסטולות) אשר מונעים את ריפוי הדלקת. כיוון שכיסי המוגלה קטנים, אי אפשר לנקז אותם באמצעות שאיבה עם מחט, ולכן אין מנוס מפעולה ניתוחית.
אין הסכמה כללית על מה צריך להיות הדרך הסטנדרטית של טיפול במצב. במאמר סקירה אחרון, טיפול אנטיביוטי, הערכת אולטרסאונד, ובמקרה שיש נוזל באבצס, גם שאיבה באמצעות מחט, הוצעו כקוי טיפול ראשוניים. עוד נאמר, שטיפול כנראה לא יעבוד אלא אם כן הוא יטפל בצינורות החלב עצמם.
הטיפול עלול להיות בעייתי אלא אם כן הגורמים האנדוקרינלוגיים, מאובחנים ומטופלים בהצלחה. מחקר שנערך על ידי זוג חוקרים, גיאופל ופנק, סיפק אינדיקציות כי הדלקת צריכה להיות מטופלת באמצעות ברומוקריפטין אנ', גם בהיעדר יתר פרולקטין בדם.
סיבוכים

אבצס בשד עלול לגרום למספר סיבוכים ארוכי טווח. כעשירית מהנשים שסבלו ממורסה בשד לא יוכלו עוד להניק. במקרים של אבצס גדול במיוחד עלול להיווצר צורך בניתוח נרחב ולעיתים אף בהסרת חלק מרקמת השד. ניתוח נרחב זה עלול לפגוע בצורת השד.
הנקה

נשים הסובלות מהתופעה תוך כדי הנקה, רצוי שימשיכו להניק על אף הכאב ואי הנוחות. ריקון השד מהחלב לעיתים תכופות עוזר בהחלמתו. ניתן להשתמש במשאבת חלב על מנת לרוקן את השד הנגוע, ולהמשיך להניק כרגיל מהשד הבריא.
טרם נטילת אנטיביוטיקה, יש ליידע את הרופא כי את מניקה. כמויות מזעריות של האנטיביוטיקה עלולות לחדור אל החלב ולהשפיע על התינוק. מדובר בתופעות זמניות בלבד שאינן מסכנות את התינוק ויחלפו עם סיום הטיפול האנטיביוטי. עם זאת הוא עלול להיות עצבני וחסר מנוחה וצואתו עלולה להיות נוזלית ותכופה יותר.
בנובמבר 2017 פרסם האיגוד הישראלי לרפואת ילדים מסמך הנחיות קליניות לטיפול באם המניקה וכולל התייחסות לאיבחון וטיפול בכאבים בהנקה. מסמך זה תומך בהשערה שיש להמשיך להניק על אף האבצס בשד. כמו כן, כתוב שבמידה והאם אינה יכולה להיניק בשל כאב, יש חשיבות עליונה לשאיבות מהשד בתדירות דומה להנקה ישירה (שאיבה מלאה לריקון השדיים 8 פעמים ביממה לכל הפחות). מצוין שם שאין כל מניעה משימוש בחלב השאוב מהשד המודלק להזנת התינוק.
לקריאה נוספת

Kasales CJ, Han B, Smith JS, Chetlen AL, Kaneda HJ, Shereef S (February 2014). "Nonpuerperal mastitis and subareolar abscess of the breast". AJR. American Journal of Roentgenology (review). 202 (2): W133–9. doi:10.2214/AJR.13.10551. PMID 24450694. מאמר עם מידע רב על אבצס תת-אראולי.
.What is a subareolar breast abscess?, אתר HelthLine website.
מורסה בשד - מידע רפואי, אתר מכבי שירותי בריאות.
הנחיות לאמא מניקה לאחר פתיחת אבצס ברקמת השד, האיגוד הישראלי למקצועות ההנקה.
הערות שוליים

1 2  Michael S. Sabel (2009). Essentials of Breast Surgery. Elsevier Health Sciences. p. 85. ISBN 0-323-03758-5.
↑  Versluijs, F. N. L.; Roumen, R. M. H.; Goris, R. J. A. (2000). "Chronic recurrent subareolar breast abscess: incidence and treatment". British Journal of Surgery. 87 (7): 931–964. doi:10.1046/j.1365-2168.2000.01544-49.x. ISSN 0007-1323.
1 2 3  מורסה בשד - מידע רפואי, אתר מכבי שירותי בריאות.
↑  Rizzo M, Gabram S, Staley C, Peng L, Frisch A, Jurado M, Umpierrez G (March 2010). "Management of breast abscesses in nonlactating women". The American Surgeon. 76 (3): 292–5. PMID 20349659.
↑  Verghese BG, Ravikanth R (May 2012). "Breast abscess, an early indicator for diabetes mellitus in non-lactating women: a retrospective study from rural India". World Journal of Surgery. 36 (5): 1195–8. doi:10.1007/s00268-012-1502-7. PMID 22395343.
↑  Hanavadi S, Pereira G, Mansel RE (2005). "How mammillary fistulas should be managed". Breast J. 11 (4): 254–6. doi:10.1111/j.1075-122X.2005.21641.x. PMID 15982391.
↑  Trop I, Dugas A, David J, El Khoury M, Boileau JF, Larouche N, Lalonde L (October 2011). "Breast abscesses: evidence-based algorithms for diagnosis, management, and follow-up". Radiographics (review). 31 (6): 1683–99. doi:10.1148/rg.316115521.
↑  Goepel E, Pahnke VG (1991). "[Successful therapy of nonpuerperal mastitis – already routine or still a rarity?". Geburtshilfe Frauenheilkd (in German). 51 (2): 109–16. doi:10.1055/s-2007-1023685. PMID 2040409.]
↑  Author: Andrew C Miller, MD; Chief Editor: Jeter (Jay) Pritchard Taylor, III,  Medscape Website, What are the potential complications of breast abscesses and masses?, medscape
↑  Breastfeeding and breast abscess by Rhondda Smiley, KellyMom Website
↑  מסמך הנחיות קליניות לטיפול באם המניקה, האיגוד הישראלי לרפואת ילדים
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
אורית שחם-גובר

| --- | --- |

 לידה:  7 בדצמבר 1952 (בת 71) בית אלפא, ישראל 
 מדינה:  ישראל 
 השכלה:  אוניברסיטת תל אביב  אוניברסיטת ג'ורג' וושינגטון  אוניברסיטת חיפה 
 מעסיק:  אנו – מוזיאון העם היהודי 
 
אורית שחם-גובר (נולדה ב-7 בדצמבר 1952) היא סופרת ואוצרת מוזיאונים היסטוריים. משמשת כאוצרת הראשית של אנו - מוזיאון העם היהודי בבית התפוצות.
ביוגרפיה

אורית שחם-גובר היא בתו של הסופר והמחזאי נתן שחם, נכדתו של הסופר והמסאי אליעזר שטיינמן, ואחייניתו של הסופר והפובליציסט דוד שחם. נולדה בקיבוץ בית אלפא, בוגרת תואר ראשון בהיסטוריה כללית (אוניברסיטת תל אביב), תואר שני בחינוך במוזיאונים (אוניברסיטת ג'ורג' וושינגטון בוושינגטון די.סי.), ותואר שלישי במוזאולוגיה (אוניברסיטת חיפה). יצירתה הספרותית כוללת ארבעה רומנים, שלכולם נגיעה בזיכרון הישראלי, דרכי התהוותו והאופן שבו היחידים והחברה הישראלית בוחרים לשמר אותו. שחם-גובר הרצתה שנים רבות באוניברסיטת חיפה.
ספרים ותסריטים

"איפה היית בשישה באוקטובר", רומן הנוגע במלחמת יום הכיפורים, ספריית פועלים, 2001
"ובאתי על החתום", רומן מחיי הדור השני לשואה, הוצאת כתר, 2005
"טיסת יום", סיפור אהבה ששורשיו בילדות בקיבוץ, הוצאת כתר, 2008
"האחרת", סיפור בלשי פסיכולוגיסטי-ספרותי, בהוצאת כתר, 2013
כתיבה עיונית

"חינוך במוזיאונים", עריכה, קובץ מאמרים בנושא מוזאולוגיה, הוצאת המועצה לשימור אתרים, 1994
"הגרסה שלנו" – תכנון בית הפלמ"ח ומוזיאון בגין כמרחבים מעצבי זיכרון, עבודת תזה לתואר PhD, אוניברסיטת חיפה.
מוזיאונים שאצרה

מוזיאון הפלמ"ח, מוזיאון הרצל, מוזיאון בגין, אתר מצדה, מוזיאון אסירי המחתרות בעכו, הבית השרוף ברובע היהודי בעיר העתיקה, חצר הקואופרציה במרחביה, ועוד. כיום משמשת כאוצרת הראשית של מוזיאון העם היהודי בבית התפוצות.
לקריאה נוספת

על המחברת ויצירתה:
על "איפה היית בשישה באוקטובר":
בלבן, אברהם. שוחטת פרות שחוטות.  ידיעות אחרונות, המוסף לשבת - תרבות, ספרות, אמנות, ב' בחשוון תשס"ב, 19 באוקטובר 2001, עמ' 28.
דרומי, אורי. נשות הנעדרים והמערכת. הארץ, מוסף ספרים, גל' 463 (כ"ה בטבת תשס"ב, 9 בינואר 2002), עמ' 1, 12.
מלצר, יורם. אמנות המרחק והקרבה. מעריב, מוסף שבת - ספרות וספרים, י"ט באלול תשס"א, 7 בספטמבר 2001, עמ' 26.
על "ובאתי על החתום":
הופמן, חיה. סודות במשפחה.  ידיעות אחרונות, המוסף לשבת - ספרות, י"א באייר תשס"ה, 20 במאי 2005, עמ' 28–29.
אוחז ברנולי

זרם האוויר גורם לכוח עילוי על האובייקט
אוחז ברנולי משתמש בעיקרון ברנולי על מנת לאחוז אובייקטים ללא מגע פיסי.
P_{1}+{\tfrac {1}{2}}\rho v_{1}^{2}+\rho gh_{1}=P_{2}+{\tfrac {1}{2}}\rho v_{2}^{2}+\rho gh_{2}
לפי משוואת ברנולי, ככל שמהירות הזורם גדולה יותר כך הלחץ שהוא מפעיל על הסביבה נמוך יותר. בהנחה שהלחץ בסביבת האובייקט הוא לחץ אטמוספירי קבוע, ובחלק התחתון של האובייקט מהירות הזורם שווה לאפס, אז, אם בחלק העליון של האובייקט נזרים זרם סילון במהירות גבוהה מאוד, לפי עיקרון ברנולי הלחץ בחלק זה ירד. כתוצאה מהפרש הלחצים ייווצר כוח עילוי אשר יניע את האובייקט מהאזור שבו הלחץ גבוה לאזור שבו הלחץ נמוך - האובייקט ינוע מלמטה למעלה, וכך למעשה הוא יצמד לאוחז.
יישומים

אוחזי ברנולים משמשים לאחיזה של אובייקטים ונמצאים בשימוש במגוון תחומים בתעשייה. האוחזים נפוצים מאוד בתעשיית המוליכים למחצה, שבה האוחז משמש לאחיזת מעגלים מודפסים, שבבים, פרוסות סיליקון ועוד.
היות שאין מגע פיסי בין האוחז לבין האובייקט, דרך אחיזה זו יעילה מאוד למניעת זיהומים כימיים ו\או ביולוגיים על פני האובייקט ולמעשה שומרת על אחיזה סטרילית ולכן נפוצה מאוד גם בתעשיית הביוכימיה.
הערות שוליים

דוגמה לאוחז ברנולי
רובוט המשתמש בעקרון ברנולי
אוכלי אצות

Ancistrus dolichopterus הוא מין ממשפחת השרייניים המנקה אצות מקרקעית המים.
אוכלי אצות הם בעלי חיים הניזונים בעיקר מאצות שונות. המונח מקובל בעיקר לגבי דגי אקווריום שונים, הניזונים מאצות על קרקעית המים, מה שמסייע למשל בניקיון האקווריום. האצות הם קבוצה של יצורים שחלקם צמחים וחלקם לא, כולל כמה אצות המבצעים פוטוסינתזה.
דגים שונים מבוקשים כדגים אוכלי אצות באקווריום: בני המשפחות: שרייניים, Gyrinocheilidae, הסוג Crossocheilus ממשפחת הקרפיוניים, וכן מיני חסילונים (כמו Caridina multidentata). כל אלה מגודלים כדגי נוי פופולריים, ועוזרים לנקות את האקווריומים מאצות.
מינים נוספים הניזונים מאצות הם חשופיות שונות, חלזונות כמו בני משפחת Ampullariidae, וחלזונות ימיים (אנ'). הם שוכנים הן במים מתוקים והן במלוחים.
בים הפתוח ישנם אוכלי אצות שונים. דגים ממשפחות הבתרניים, פרפרוניים, נפוחיתיים וסיכניים. גם מיני הסרדינים, הקרילאים ודגי העפיאן ניזונים מיצורים קטנים וביניהם אצות ופיטופלנקטון. אצות אחרות נאכלות על ידי כוכבי ים, אלמוגים, חלזונות, רב-לוחיתאים, סרטנים ממשפחת Majidae וקיפודי ים. גם צדפת הענק (Tridacna gigas) ניזונה מאצות קטנות שהיא שואבת לתוכה.
מבין העופות ניזונים מאצות בעיקר עופות הפלמינגו וכן מספר מיני ברווזים ועופות מסדרת החופמאים.
ישנם גם מספר קטן של זוחלים אוכלי אצות, ביניהם האיגואנה הימית וכמה מיני צבים כמו צבי ים.
| התנהגויות אכילה בעולם החי |
| --- | --- | --- |
| אוכלי בשר (היפרקרניבורים • מסוקרניבורים • היפוקרניבורים) | אוכלי חרקים • אוכלי נמלים • אוכלי דגים • אוכלי עופות • אוכלי רכיכות • אוכלי תולעים •  אוכלי נחשים • אוכלי ביצים • אוכלי אדם •  קניבלים • אוכלי נבלות • אוכלי קשקשת • מוצצי דם • הרג עודף |  |
| אוכלי צמחים | לוחכי עשב • לוחכי עלים • אוכלי פירות • אוכלי עלים • אוכלי פרחים • אוכלי זרעים • יונקי צוף • אוכלי אצות • אוכלי עצה |  |
| אחר | אוכלי כול • חומסנים • מתקפת זלילה • אוכלי צואה • אוכלי פלנקטון • אוכלי פטריות • אוכלי רקבובית • ניזוני קרקעית |  |
אוכלוסייה מוחלשת

אוכלוסייה מוחלשת הוא מושג בשיח החברתי-כלכלי המתאר אוכלוסייה שמצבה החברתי והכלכלי נחות לעומת זה של רוב האוכלוסייה. בפי המשתמשים במושג זה, השימוש במילה "מוחלשת", ולא "חלשה", נועד לרמז שמצבה של אוכלוסייה זו אינו נובע מפגם בהתנהגות חבריה, אלא מפגם ביחס החברה אליהם, כגון אפליה מתמשכת או קיומה של תקרת זכוכית. "נחיתותה" של האוכלוסייה המוחלשת, באה לידי ביטוי בעיקר בהיעדר, או בחוסר-היכולת לממש זכויות פוליטיות וחברתיות.
בין האוכלוסיות שביחס אליהן משתמשים במושג זה:
פליטים, שאיבדו את ביתם ורכושם משום שנאלצו להימלט על נפשם מאימי המלחמה. השימוש במושג "אוכלוסייה מוחלשת" מדגיש שמצבם הקשה אינו נובע מפגם בהתנהגותם, אלא במציאות שבה בני-אדם אחרים הפכו אותם לפליטים.
עבדים שנלקחו לעבדות ממולדתם (כולל סוגים שונים של עבדות בעידן המודרני, קורבנות סחר בנשים וסחר בילדים). גם לאחר שחרורם, נקודת הפתיחה שלהם נחותה משל אנשים שגדלו חופשיים באותה מדינה.
בחברה הדוגלת באופן מסורתי ברעיון שמקומה של האישה בבית, אישה החפצה בהשכלה או בקריירה תמצא עצמה מוחלשת לעומת גבר הבוחר בכיוונים אלה.
עוני הוא אחד הקריטריונים החשובים להגדרת אוכלוסייה מוחלשת: מי שנולד במשפחה ענייה או בקהילה ענייה, יוצא לעולם עם נתוני פתיחה קשים, הגורמים לכך שאין הוא נהנה משוויון הזדמנויות עם מי שנולד במשפחה מבוססת.
אנשים בעלי צרכים מיוחדים או מוגבלויות, אשר אינם יכולים לממש את זכויותיהם. אנשים הסובלים מנכות, למשל, מוצאים עצמם ללא נגישות לשירותים חברתיים או להשתתפות מלאה בחברה, וגם בחברות דמוקרטיות נאלצים לצאת למאבקים.
מדינות רבות רואות עצמן מחויבות לשיפור מצבן של אוכלוסיות מוחלשות, מנימוקים של זכויות האדם וגם מנימוקים של טובת המדינה. לשיפור מצבן של אוכלוסיות מוחלשות משמשות דרכים אחדות:
מתן תמיכה כספית באמצעות שירותי הרווחה.
פעולות של העדפה מתקנת, שבאות לטפל בשורש הבעיה. המושג "העדפה מתקנת" נובע מתפיסת עולם דומה לזו שממנה נובע המושג "אוכלוסייה מוחלשת", בהתייחסו לעוול שאותו באה ההעדפה לתקן.
חוקים המבטיחים שוויון הזדמנויות לאוכלוסיות מוחלשות. בישראל עוסקים בכך שני חוקים:
חוק שוויון ההזדמנויות בעבודה
חוק שוויון זכויות לאנשים עם מוגבלות.
לקריאה נוספת

יובל אלבשן, זרים במשפט: נגישות לצדק בישראל, הוצאת הקיבוץ המאוחד.
שלמה סבירסקי, לא נחשלים אלא מנוחשלים: מזרחים ואשכנזים בישראל, ניתוח סוציולוגי ושיחות עם פעילים ופעילות. מחברות למחקר ולבקורת, 1981.
אוהד אלימלך

| --- | --- |

אוהד אלימלך, 2019
 לידה:  2 ביוני 1975 (בן 49) נהריה, ישראל 
 מדינה:  ישראל
 ידוע בשל:  מ.ק. 22 עיצוב גרפי
 השכלה:  המרכז האקדמי לעיצוב ולחינוך ויצו חיפה
 תקופת הפעילות:  מ-2002
 www.junkyard7.com
 
אוהד אלימלך (נולד ב-2 ביוני 1975) הוא אמן רב-תחומי, במאי, עורך, צלם, אנימטור, מעצב, מרצה ומעצב גרפי ישראלי החי ועובד בתל אביב. בשנת 2004 יצר ביחד עם אסף הראל וירון ניסקי ודורון צור את סדרת האנימציה עטורת הפרסים, מ.ק. 22. כמו כן, עיצב אלימלך כרזות, הזמנות למסיבות רבות בעיר, עיצב עטיפות אלבומים ויצירותיו הוצגו במספר גלריות.
ביוגרפיה

אוהד אלימלך נולד בנהריה ב-2 ביוני 1975, ליוסי ושושנה אלימלך, מורה וגננת. הוא הצעיר מבין שלושה אחים. ב-1989 החל את לימודיו בבית הספר לקציני ים בעכו. ב-1993 התגייס לחיל הים ושם שירת במשך ארבע שנים. בתקופת הצבא עבר אלימלך להתגורר בחיפה ועם תום שירותו החל ללמוד במרכז האקדמי לעיצוב ולחינוך ויצו חיפה ובמקביל החל לתקלט במועדון ה"סיטי הול" (לשעבר "העיר השנייה").
בשנת 2002 סיים את לימודיו בעיצוב במחלקה לתקשורת חזותית במרכז האקדמי לעיצוב ולחינוך ויצו חיפה.
ביוגרפיה > קריירה

לאחר סיום לימודיו בשנת 2002, החל אלימלך ליצור ולעבוד עם מגוון אמצעי מדיה שונים תוך שהוא מקבל השראה ממגוון עולמות. בעבודתו הוא משלב צילומים, איורים, סריקות של חומרים וטקסטורות אותם אסף מהנוף העירוני ועיבד במחשב.
בשנת 2004 יצר ביחד עם אסף הראל וירון ניסקי ודורון צור את סדרת האנימציה עטורת הפרסים, מ.ק. 22.
ב-2006 העלה תערוכה בשם "חרדות בספק" שהייתה תערוכת היחיד הראשונה שלו. בתערוכה הוצגו שתי סדרות ושתי עבודות בודדות העוסקות בגוף כאובייקט בלתי נפרד מהעיר, שילוב חלקי מכונה שהופכים ליחידה אורגנית אחידה המנסה להסתגל לסביבה החדשה הנרקמת.
ב-2009 עיצב את כרזת יום העצמאות במלאת 61 שנות עצמאות של מדינת ישראל ומאה שנים לעיר העברית הראשונה, תל אביב. באותה שנה הציג בתערוכה בשם "100 זהויות" בגלריית שורשים בכיכר הבימה ובה הוצגו עבודות של אמנים מקהילת הלהט"ב.
בחורף 2015–2016, לאחר מחאת יוצאי אתיופיה, הציג בתערוכה בשם "כן, לא, שחור, לבן" מסכות אפריקאיות מסורתיות בסגנון מערבי שעיצב במחשב.
ב-2016 נבחר "הסוד של תום", סרט הדרכה שיצר אלימלך, להיות ההפקה המרכזית ביום האירופי להגנה על ילדים מפני פגיעה מינית. הסרטון תורגם לכמה שפות ואומץ על ידי מספר מדינות שביקשו להכניסו לתוכנית הלימודים שלהם.
בשנת 2019 עיצב את הכרזות שהובילו את הקמפיין בעד השוויון לקראת מצעד הגאווה.
ביוגרפיה > חיים אישיים

אלימלך מתגורר בתל אביב ואב לבן.
הערות שוליים

1 2 3  מאחורי המסכה, אתר מרמלדה, 26 ביוני 2016
↑  עודד בן-יהודה, משחקים בחצר האחורית, באתר nrg‏, 27 בדצמבר 2007
↑  אסף יפה‏, מן הפח אל הבד, באתר וואלה, 15 ביולי 2006
↑  שירי לרנר, תערוכה חדשה: מגוון זהויות בקהילה הגאה, באתר ynet, 13 ביולי 2009
↑  11 beautiful posters from Israel Independence Days past, רחל ניימן, אתר Israel21c, 9 באפריל 2018
↑  זיוה מוגרבי-קובני, "הסוד של תום" ידריך ילדים ברחבי העולם להימנע מפגיעה מינית, באתר ישראל היום, 17 בנובמבר 2016
↑  ליאת עיני, הסרטון שיסביר לעולם איך לזהות פגיעה מינית בילדים, באתר ynet, 17 בנובמבר 2016
↑  ריאיון עם אוהד אלימלך, רדיו אשל הנשיא, 24 בנובמבר 2016
↑  מערכת ערוץ הגאווה, ‏המאבק לשוויון נמשך: מצעד הגאווה 2019 בסימן "מחוץ לחוק", באתר ‏מאקו‏, 19 במאי 2019
| --- | --- |
בקרת זהויות :  MusicBrainz: ff17ad8c-8a51-4023-897e-07a517883547
אדי רמה

רמה עם נשיא המדינה ראובן ריבלין, 2015
אדי רמה (באלבנית: Edi Rama; נולד ב-4 ביולי 1964) הוא אמן, צייר ופוליטיקאי אלבני המכהן כראש ממשלת אלבניה החל משנת 2013 וכמנהיג המפלגה הסוציאליסטית של אלבניה משנת 2005. לפני שהיה לראש ממשלת אלבניה, הוא כיהן כראש עיריית טירנה כ-10 שנים. לפני שעסק בפוליטיקה, הוא היה צייר ובצעירותו הוא היה כדורסלן. הוא נתן לעברו כצייר משמעות רבה בעת כהונתו כראש עיריית טירנה. הוא התבלט בצביעת חלק ניכר מבתיה הישנים של טירנה שעוצבו לפי האדריכלות הקומוניסטית והורה לצבוע אותם בצבעים צבעונים.
ביוגרפיה

רמה נולד בטירנה לכריסטאץ' ואנטה (לבית קולקה). אביו, כריסטאץ' רמה היה פסל ידוע יליד דורס. רמה הוטבל כנוצרי קתולי אבל רואה עצמו כחסר השתייכות דתית.
כנער, התעסק רמה בספורט, בעיקר בכדורסל. למשך זמן מה הוא שיחק בנבחרת הלאומית בכדורסל של אלבניה, נבחרת אלבניה בכדורסל.
לאחר קריסת הקומוניזם באלבניה, רמה היה לפעיל בתנועה פוליטיות שדגלו בדמוקרטיה. באותו זמן הוא למד באוניברסיטה לאומנות הלאומית של אלבניה.
ביוגרפיה > קריירה פוליטית > שר בממשלת אלבניה

ב-1998 נענה רמה להצעתו של מנהיג מפלגתו, פאטוס נאנו לכהן כשר התרבות. הוא כיהן בתפקיד זה במשך שנתיים, עד שנת 2000 בממשלותיהם של פאנדלי מאיקו ואיליר מטה.
ביוגרפיה > קריירה פוליטית > ראש עיריית טירנה

באוקטובר 2000 נבחר לראשות עיריית טירנה מטעם המפלגה הסוציאליסטית של אלבניה. כראש עיריית טירנה הוא התבלט בהרס מאות מבנים לא חוקיים, אך כהונתו בלטה עקב מהפכת הצבע שהעיר עברה. רמה החליט לצבוע בניינים וגורדי שחקים בצבעים בהירים, על מנת להכניס צבע וחיים לעיר. בריאיון שנערך איתו ב-2003 אמר:
"אני מאמין שצבע יכול להוות ביטוי לתוכן של דבר מסוים. במקרה של טירנה, היא הייתה כמו אישה חולה במיטה ומאמינה שרק המוות ישחרר אותה מהמחלה. ואז היא שמה איפור ושפתון, קמה מהמיטה עם כוחות מחודשים, גילתה את עצמה מחדש והפסיקה לחשוב יותר על המוות".
בשנת 2003 נבחר לכהונה שנייה.
באוקטובר 2005, ראמה נתמנה להיות מנהיג של המפלגה הסוציאליסטית של אלבניה בעקבות התפטרותו של פאטוס נאנו. בתור ראש עיר הוא הוביל לשיפוץ כיכר סקנדרבג במימון ממשלת כווית בשנת 2010.
ב-2011 הפסיד בהפרש זעום למועמד המפלגה הדמוקרטית לוזלים באשה. עקב הפסדו רמה היה למנהיג האופוזיציה באלבניה.
ביוגרפיה > קריירה פוליטית > ראש ממשלת אלבניה

ביוני 2013 המפלגה הסוציאליסטית של אלבניה זכתה ברוב באספה הלאומית. ב-10 בספטמבר אותה שנה הטיל עליו נשיא אלבניה בויאר נישני את מלאכת הרכבת הממשלה וב-15 בספטמבר הושבעה ממשלתו של רמה.
ב-21 בדצמבר 2015 הגיע רמה לירושלים ונועד עם ראש ממשלת ישראל בנימין נתניהו. השניים חתמו על הצהרת ידידות משותפת לרגל 25 שנה לכינון יחסי אלבניה–ישראל. כמו כן, רמה נועד עם נשיא מדינת ישראל ראובן ריבלין במשכן הנשיא.
באפריל 2016, במהלך הקמפיין של המועמד הרפובליקני לנשיאות ארצות הברית דונלד טראמפ, אמר רמה כי בחירתו עלולה לסכן את אלבניה ואת יחסי אלבניה-ארצות הברית. ביולי 2016 מפלגת האופוזיציה (המפלגה הדמוקרטית של אלבניה) הגישה תלונה נגד ראש הממשלה אדי רמה, והאשימה אותו כי העביר 80 אלף דולר לקמפיין הנשיאות של נשיא ארצות הברית ברק אובמה לקראת הבחירות לנשיאות ארצות הברית 2012 בתמורה לכך שיסכים להצטלם איתו. רמה הכחיש את הטענות והפרשה לא הניבה פרי.
ראמה קידם מדיניות לשינוי מבני במערכת המשפט באלבניה, שהייתה אחת ממערכות שיפוטית הפגומות ביותר והלא יעילות באירופה באותה עת. בשנת 2016 אישר הפרלמנט האלבני את "חוק הבדיקה". על סמך חוק זה, כל שופט או תובע אשר אינו יכול להסביר את מקור העושר שלו או פסקי דין מפוקפקים בעניינו לשעבר, ייפסל לאלתר. בנובמבר 2016 הצהיר האיחוד האירופי כי יישום מוצלח של מספר חוקים אירופאים באלבניה נותר הקריטריון היחיד לפתיחת שיחות הצטרפות אלבנית לאיחוד.
רפורמה מרכזית נוספת הייתה בתחום האנרגיה, שנותרה על סף פשיטת רגל ממאמץ הפרטה כושל קודם. ממשלתו אכפה בהצלחה את תשלום מיליארדי החשבונות שלא שולמו והשקיעה רבות במודרניזציה של רשת חלוקת החשמל המיושנת. מדיניות כלכלית הצליחה גם היא. הצמיחה הכלכלית, מ-0.5% בשנת 2013, הואצה ל-3.5% בשנת 2016 ועלתה ל-4% במהלך 2017. האבטלה צומצמה בהתמדה, הודות ל-183,000 משרות חדשות שנוצרו במנדט הראשון שלו. יתר על כן, עם 11.5% אחוזי אבטלה (2019), באלבניה יש את אחת משיעורי האבטלה הנמוכים ביותר בבלקן.
רפורמות חשובות אחרות כוללות את הרפורמה המנהלית, הרפורמה במערכת הרווחה והפנסיה והרפורמה בהשכלה הגבוהה. ברמה הבינלאומית, ממשלת רמה מנהלת מדיניות פיוס היסטורית בין אלבנים לסרבים וביקורו בבלגרד, בשנת 2014 היה ביקורו הראשון של ראש ממשלת אלבניה בסרביה מזה למעלה מ-70 שנה. בביקור שני, במהלך הפורום הכלכלי בניס, השווה ראמה את תהליך הפיוס האלבני והסרבי עם הפיוס ההיסטורי בין הצרפתים לגרמנים לאחר מלחמת העולם השנייה. ראמה הוא גם תומך מרכזי בתהליך ברלין, פלטפורמה של שיתוף פעולה בין ממשלתי בין האיחוד האירופי למדינות הפרו-מערביות בבלקן.
ראו גם

פוליטיקה של אלבניה
הערות שוליים

↑   גדעון לוי, הצייר הצבעוני שמשרטט אלבניה חדשה, באתר הארץ, 10 באוקטובר 2014
↑  Rama: Jam katolik i pagëzuar (באלבנית)
↑  EDI RAMA
↑  טירנה - כבר לא עיר אפורה
↑  ראש הממשלה נתניהו נפגש עם ראש ממשלת אלבניה אדי ראמה, באתר משרד ראש הממשלה
↑  ריבלין: לישראל אין שום מלחמה עם האסלאם, באתר ערוץ 7
↑  אלבניה: בחירת טראמפ תסכן את ארה"ב ואת יחסינו איתה - וואלה חדשות, באתר וואלה, 8 באפריל 2016
↑  ראש ממשלה תרם לאובמה 80 אלף כדי שיצטלמו?, באתר ynet, 4 ביולי 2016
| --- | --- |
בקרת זהויות :  PLWABN: 9810559133205606  GND: 103717714  ICCU: PUVV328475  ISNI: 0000 0001 2119 7533  LCCN: n97122887  RERO: 02-A023710427  SUDOC: 170691047  ULAN: 500278925  VIAF: 7805687   WorldCat (עם VIAF): 7805687
אוח פל

| אוח פל |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: דורסי לילה
תת־סדרה:: תרופודה
משפחה:: ינשופיים
סוג:: אוח
מין:: אוח פל
שם מדעי
 Scotopelia peli ‏בונפרטה, 1850

אוח פל (שם מדעי: Bubo peli, לעיתים נכלל בסוג Scotopelia) הוא מין של אוח גדול מאוד החי ברחבי אפריקה. אוח זה קרוי על שם החוקר ההולנדי הנדריק פל (אנ') אשר שימש גם כמושל של גינאה ההולנדית.
מאפיינים

אוח זה הוא מהגדולים שבדורסי הלילה בעולם. הוא מגיע לאורך 51–63 ס"מ, למוטת כנפיים של 153 ס"מ ולמשקל 2-2.3 ק"ג. האוח בעל נוצות חומות-אדומות והבטן בהירה ומנומרת. ינשוף זה מתמחה בדומה למיני הקטופה בתפיסת דגים ויצורים מימיים דומים והוא בעל טפרים חזקות בעלות קרסים המונעים מטרפו להחליק. בניגוד למרבית הינשופיים הוא חסר את השמיעה המחודדת ואת הנוצות הרכות שמשקיטות רעשים, החשובות כ"כ לשאר דורסי הלילה והאוזניים גם לא בולטות כמו אצל שאר האוחים.
האוח מצוי בטבע באפריקה שמדרום לסהרה, בעיקר באזורי יערות טרופיים עד גובה 1,700 מטר וגדות נהרות, אגמים וביצות. הוא מתרחק מאזורים יבשים או מחופי הים. הוא נצפה מספר פעמים בניגריה, סנגל, גמביה, גינאה וסיירה לאון ובמרכז אפריקה ממזרח קונגו ולאורך דרום סודאן, סומליה, קניה וטנזניה ודרומה עד לזימבבואה, בוצואנה ודרום אפריקה.
אוח זה יוצא לצוד לפנות הערב, ובלילה ולפני הזריחה אם כי בעתות רעב יפעל גם ביום. הוא מחפש בקרבת המים טרף כמו דגים שונים שיכולים להגיע למשקל 2 ק"ג אך בדרך כלל קטנים בהרבה. לעומת מיני הקטופה הפיסקיבורים, אוח זה יכול לגוון אם לא ימצא דגים בצפרדעים ושאר דו-חיים, סרטנים וחרקים גדולים ואף צדפות. כמו כן הוא יחטוף צעירי תניני יאור פגיעים. האוח עוקב אחרי התנודות של המים ואז צולל מענף לעבר טרפו ואוחז בו עם טפריו הגדולות.
אוח זה הוא מונוגמי וטריטוריאלי ויתקוף מסיגי גבול.
הערות שוליים

↑  אוח פל באתר הרשימה האדומה של IUCN
אדיאה

| --- | --- |

 מדינה:  קמרון קמרון
 אזור:  אזור החוף
 תאריך ייסוד:  1891 
 שטח:  180 קמ"ר
 גובה:  35 מטרים
 אוכלוסייה:  ‏
  ‑ בעיר:  73,128 (2012)
 קואורדינטות:  3°48′00″N 10°08′00″E﻿ / ﻿3.8°N 10.133333333333°E﻿ / 3.8; 10.133333333333 
 אזור זמן:  UTC +1
  מפת מיקום  מפה מפורטת   (למפת קמרון מוגדלת) יאונדה דואלה מרואה גארואה ברטואה במנדה נגאונדרה ניגריה ניז'ר צ'אד הרפובליקה המרכז אפריקאית  קונגו גבון גינאה המשוונית  מפרץ גינאה אדיאה(למפת קמרון רגילה) יאונדה דואלה מרואה גארואה ברטואה במנדה נגאונדרה ניגריה ניז'ר צ'אד הרפובליקה המרכז אפריקאית  קונגו גבון גינאה המשוונית  מפרץ גינאה אדיאה(למפת אזור החוף רגילה) דואלה לום נקונגסמבה הדרום המרכז המערב דרום-מערבאדיאה(למפת אזור החוף מוגדלת) דואלה לום נקונגסמבה הדרום המרכז המערב דרום-מערבאדיאה  he tabBackground:;tabBorder:#aaa;defaultTab:0;
 
אדיאה (בצרפתית: Edéa) היא עיר בקמרון שנמצאת באזור החוף.
גאוגרפיה

אדיאה ממוקמת כ-50 ק"מ מבירת האזור דואלה וכ-154 ק"מ מבירת המדינה יאונדה. בנוסף, אדיאה ממוקמת על גדות הנהר סאנגה (אנ').
אקלים

הטמפרטורה הממוצעת היא 21 מעלות צלזיוס. החודש הכי חם הוא פברואר (22 מעלות צלזיוס). החודש הכי קר הוא אוגוסט (19 מעלות צלזיוס). כמות המשקעים הממוצעת היא 2,342 מילימטרים בשנה. חודש אוקטובר הוא החודש שיש בו הכי הרבה גשם (376 מ"מ גשם), וחודש ינואר הוא החודש שיש בו הכי פחות גשם (17 מ"מ גשם).
תעשייה

אדיאה בעלת חשיבות מיוחדת ברמה התעשייתית. ישנו בית חרושת לייצור אלומיניום, שנפתח ב-1955 עוד לפני העצמאות של המדינה.
ליד העיר יש גם תחנת כוח הידרואלקטרית חשובה, על הנהר סאנגה (אנ'), שממנו כ-95% מהאנרגיה המסופקת בקמרון מיוצר.
תנועה ותחבורה

ישנה תחנת רכבת ליד העיר. אדיאה ממוקמת ליד הכבישים הלאומיים N3 ו-N7. בנוסף, היא נמצאת כ-4 ק"מ מהכביש האזורי P14.
דת

מ-22 במרץ 1993, אדיאה הוא מושבו של הבישוף הקתולי.
הערות שוליים

↑  "NASA Earth Observations Data Set Index". NASA. נבדק ב-30 בינואר 2016. {{cite web}}:  (עזרה)
↑  "NASA Earth Observations: Rainfall (1 month - TRMM)". NASA/Tropical Rainfall Monitoring Mission. נבדק ב-30 בינואר 2016. {{cite web}}:  (עזרה)
↑  Encyclopedia Americana, ed. 1970, vol. 5, pag. 285.
↑  Istituto Geografico De Agostini. Enciclopedia geografica, edizione speciale per il Corriere della Sera, vol. 11, pagg. 266-275. RCS Quotidiani s.p.a., Milano, 2005. ISSN 1824-9280.
| --- | --- |
בקרת זהויות :  NLI: 987007547801505171  GND: 10350306-7  LCCN: n79088207  VIAF: 145404427   WorldCat (עם VIAF): 145404427 
ערך זה הוא קצרמרבנושא יישובים בקמרון. אתם מוזמנים לתרום לוויקיפדיה ו.